
IGNALINOS RAJONO SAVIVALDYBĖS
ADMINISTRACIJOS DIREKTORIUS
ĮSAKYMAS
DĖL IGNALINOS RAJONO SAVIVALDYBĖS ATVIRŲJŲ JAUNIMO ERDVIŲ VEIKLOS KOKYBĖS UŽTIKRINIMO APRAŠO PATVIRTINIMO
2021 m. sausio 28  d. Nr. VT-62
Ignalina

Vadovaudamasi Lietuvos Respublikos vietos savivaldos įstatymo 7 straipsnio 22 punktu, 18 straipsnio 1 dalimi, 29 straipsnio 5 dalimi, 29 straipsnio 8 dalies 2 punktu, Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 ,,Dėl 
Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“, Jaunimo reikalų departamento prie Socialinės apsaugos ir darbo ministerijos direktoriaus 2020 m. birželio 5 d. įsakymu Nr. 2V-107 (1.4) ,,Dėl Rekomendacijų atvirųjų jaunimo centrų ir atvirųjų jaunimo erdvių veiklos kokybės užtikrinimui patvirtinimo“ ir siekdama užtikrinti kokybišką atvirąjį darbą su jaunimu Ignalinos rajono savivaldybėje: 
1.
T v i r t i n u Ignalinos rajono savivaldybės atvirųjų jaunimo erdvių veiklos kokybės užtikrinimo aprašą (pridedama).
2.
P r i p a ž į s t u netekusiu galios Ignalinos rajono savivaldybės administracijos direktoriaus 2019 m. sausio 7 d. įsakymą Nr. V2-3 ,,Dėl Atvirųjų jaunimo erdvių veiklos kokybės užtikrinimo aprašo patvirtinimo“ su visais pakeitimais. 

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.
Administracijos direktorė
                                                                      Jūratė Balinskienė
 
______________

PATVIRTINTA

Ignalinos rajono savivaldybės administracijos

direktoriaus  2021 m. sausio 28  d. įsakymu 

Nr. VT-62

IGNALINOS RAJONO SAVIVALDYBĖS ATVIRŲJŲ JAUNIMO ERDVIŲ VEIKLOS KOKYBĖS UŽTIKRINIMO APRAŠAS
I SKYRIUS

BENDROSIOS NUOSTATOS

1. Ignalinos rajono savivaldybės atvirųjų jaunimo erdvių veiklos kokybės užtikrinimo aprašas (toliau – Aprašas) apibrėžia Ignalinos rajono savivaldybės (toliau – Savivaldybė) teritorijoje veikiančių atvirųjų jaunimo erdvių veiklos kokybės užtikrinimą – veiklų planavimą, žmogiškųjų išteklių valdymą, darbo organizavimą, vietą ir patalpas, finansinius išteklius, viešinimą ir pristatymą, bendradarbiavimą ir atstovavimą bei veiklos kokybės priežiūros tvarką. 
2. Savivaldybės atviroji jaunimo erdvė (toliau – Erdvė), vykdydama savo veiklą, vadovaujasi šiuo Aprašu ir Atvirojo darbo su jaunimu tvarkos aprašu, patvirtintu Lietuvos Respublikos Socialinės apsaugos ir darbo ministro 2019 m. spalio 15 d. įsakymu Nr. A1-614 ,,Dėl darbo su jaunimu gatvėje tvarkos aprašo, mobiliojo darbo su jaunimu tvarkos aprašo, atvirojo darbo su jaunimu tvarkos aprašo patvirtinimo“.

3. Jei nenurodyta kitaip, Aprašas yra taikomas bendrosios ir atvirosios darbo su jaunimu krypčių Erdvėms.

4. Apraše vartojamos sąvokos:

4.1. atvirasis darbas su jaunimu – darbas su jaunimu atviruosiuose jaunimo centruose ir (ar) atvirosiose jaunimo erdvėse, vykdomas darbo su jaunimu principais;

4.2. atviroji jaunimo erdvė (toliau – Erdvė) – kultūros, švietimo, kūno kultūros ir sporto ar socialines paslaugas teikiančio juridinio asmens nuosavybės, patikėjimo teise ar nuomos, panaudos sutarčių pagrindu valdoma patalpa, kurioje vykdomas darbas su jaunimu, grindžiamas savanorišku jaunų žmonių apsisprendimu dalyvauti šioje veikloje bei užtikrinantis jų įsitraukimą į šią veiklą nepriklausomai nuo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų;

4.3. atvirojo darbo su jaunimu krypties Erdvė – tai Erdvė, kurioje teikiama pirmenybė darbui su mažiau galimybių turinčiu, socialinę atskirtį patiriančiu bei socialinės rizikos grupei priklausančiu jaunimu;

4.4. bendrosios darbo su jaunimu krypties Erdvė – tai Erdvė, kurioje vykdomas darbas su jaunimu, vadovaujantis darbo su jaunimu principais, neteikiant pirmenybės nei vienai jaunimo grupei;

4.5. jaunimo darbuotojas – tai pilnametis asmuo, dirnbantis su jaunais žmonėmis jų laisvalaikiu, siekiantis asmeninio ir socialinio jaunų žmonių tobulėjimo tiek per individualų darbą su skirtingais asmenimis, tiek dirbdamas su grupėmis bei turintis šiam darbui reikalingų kompetencijų;

4.6. jaunimas – du ir (ar) daugiau asmenų nuo 14 iki 29 metų;

4.7. lankytojas – 14–29 metų amžiaus asmuo, lankantis atvirąją jaunimo erdvę.

5. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos jaunimo politikos pagrindų įstatyme.

II SKYRIUS

ERDVĖS VEIKLOS PLANAVIMAS
6.  Erdvės veiklos planavimas vykdomas vadovaujantis šiais kriterijais:

6.1.  veiklos planavimas yra pagrįstas planuojamais pasiekti kokybiniais ir kiekybiniais rezultatais; 
6.2. siekiami rezultatai yra konkretūs ir jų pasiekimas aiškiai pamatuojamas;

6.3. Erdvės veikla gali būti planuojama vieneriems metams (Priedas Nr. 1) ir (ar) trejiems metams (Priedas Nr. 2). Įstaigos vadovas kartu su komanda patys nusprendžia dėl veiklos plano formos pasirinkimo, atsižvelgiant į Erdvės veikimo metus, žmogiškųjų išteklių skaičių, planuojamus pasiekti rezultatus; 

6.4. pirmiausia atliekamas Ervės esamos situacijos vertinimas – savianalizė ir išorinis vertinimas. Savianalizės metu nustatoma organizacijos esama padėtis ir padarytas progresas, analizuojami pagrindiniai Erdvės veiklos rodikliai (pateikti 7-8 ir (arba) 9-10 Aprašo punktuose), išanalizuojami Erdvės lankytojų bei jų tėvų atsiliepimai (Erdvės darbuotojai atlieka apklausą) ir nustatomi Erdvės veiklos tikslai bei aspektai, kuriuos reikia tobulinti. Išorinio vertinimo metu aptariama Erdvės atlikta savianalizė bei su savivaldybės Jaunimo reikalų koordinatoriumi derinami numatyti uždaviniai bei tikslas. Esant poreikiui Erdvė gali nusimatyti veiklos kryptis ( pvz., tiesioginis darbas su jaunimu, darbas su komanda, patalpų ir infrastruktūros palaikymas, finansinių išteklių valdymas, veiklos viešinimas, bendradarbiavimas ir atstovavimas, kita);

6.5. atsižvelgiant į Erdvės esamos situacijos vertinimą gali būti sudaromas vienerių metų arba trimetis Erdvės veiklos planas (toliau – Veikos planas). Veiklos plane numatomi rezultatai, kuriuos planuojama pasiekti, ir jų poreikio pagrindimas, rezultatų pasiekimo rodikliai ir jų reikšmės kiekvienų kalendorinių metų pabaigoje, veiksmai, padėsiantys pasiekti rezultatus, veiksmų įgyvendinimo terminas, žmogiškieji ir finansiniai ištekliai, reikalingi įgyvendinti konkrečias veiklas. Veiklos planą Erdvės vadovas derina su savivaldybės Jaunimo reikalų koordinatoriumi;

6.6. atvirajam darbui su jaunimu vykdyti, gali būti planuojami šie uždaviniai:

6.6.1. ugdyti socialinius jauno žmogaus įgūdžius, suteikti erdvę jaunam žmogui ugdytis ir individualiai augti, skatinti ir prisiimti atsakomybę įvairiose situacijose įvairiomis priemonėmis (pavyzdžiui, įsitraukiant į veiklas, savanoriaujant ir pan.);

6.6.2. užtikrinti sąlygas jaunimui socializuotis, bendrauti, atsižvelgiant į jaunimo poreikius ir tai, kas jam svarbu (atsipalaidavimas, kalbėjimasis svarbiais klausimais, buvimas bendraamžių grupėje); jaunimo kasdienybę aptarti jam priimtiniausiu būdu;

6.6.3. sudaryti galimybes prasmingai praleisti laisvalaikį;

6.6.4. vykdyti pirminę tabako, alkoholio, kitų psichotropinių medžiagų vartojimo, nusikalstamumo prevenciją;

6.6.5. padėti jaunimui atrasti ir įsivardyti savo privalumus ir gebėjimus;

6.6.6. skatinti jaunimo savarankiškumą, kūrybiškumą, padėti jam įgyvendinti savo idėjas ir tikslus;

6.6.7. individualiai konsultuoti ir informuoti į įvairias problemines situacijas patekusį jaunimą, padėti jam spręsti problemas;

6.6.8. įtraukti į veiklas socialinę atskirtį patiriančius ir mažiau galimybių turinčius jaunus žmones;

6.7. kiekvienų metų pabaigoje parengiama Erdvės metų veiklos ataskaita – atliekamas Veiklos plano įgyvendinimo ir jame numatytų rezultatų pasiekimo vertinimas bei peržiūrimi pagrindiniai Erdvės veiklos rezultatai bei rodikliai ir (arba) peržiūrimas trimetis Veiklos planas ir esant poreikiui yra tikslinamas. Atlikus Veiklos plano peržiūrą, planas ir jo pakeitimai turi būti suderinti su savivaldybės Jaunimo reikalų koordinatoriumi, kuris teikia metodinę pagalbą dėl veiklos planavimo;

6.8. Erdvės turi vykdyti intervizijas, sudaryti galimybes darbuotojams, vykdantiems atvirąjį darbą su jaunimu, gauti individualias ar komandines supervizijas, sudaryti sąlygas jiems nuolat mokytis; 
6.9. Erdvės veiklos vertinimo pagrindinis tikslas – tobulinti Erdvės veiklą ir atvirąjį darbą su jaunimu;

6.10. siekiant užtikrinti, kad Erdvės veiklos vertinimas yra skaidrus, atviras ir savikritiškas, jis nėra naudojamas Erdvės finansavimui numatyti.

7. Erdvė vadovaujasi šiais kiekybiniais veiklos rodikliais:

7.1. bendras lankytojų skaičius;

7.1.1. unikalių lankytojų skaičius:

7.1.2. unikalių lankytojų skaičius pagal amžių (amžiaus grupes) ir (ar) lytį;

7.2. iš unikalių lankytojų skaičiaus, mažiau galimybių turinčio jaunimo skaičius.
8. Esant galimybėms ir poreikiui, Erdvei rekomenduojama papildomai vadovautis šiais kiekybiniais veiklos rodikliais:

8.1. individualių konsultacijų skaičius;

8.2. susitikimų su jaunų žmonių tėvais, rūpintojais, globėjais, kitais atstovais skaičius;

8.3. jaunimo inicijuotų ir (ar) suorganizuotų veiklų skaičius;

8.4. organizacijos vykdomų viešinimo veiklų, skirtų lankytojams pritraukti, skaičius;

8.5. įgyvendintų projektų, į kuriuos buvo įtraukiamas jaunimas, skaičius;

8.6. numatomų gauti ir (ar) gautų lėšų veikloms vykdyti suma ir šaltiniai.
9. Erdvė vadovaujasi šiais kokybiniais veiklos rodikliais:

9.1. taikomų darbo su jaunimu metodų įvairovė;

9.2. veiklos vykdomos atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais;

9.3. jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius;

9.4. sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties;

9.5. sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją;

9.6. teikiamų paslaugų, padėsiančių socialinę atskirtį patiriančiam jaunimui reintegruotis / integruotis į darbo rinką ir (ar) švietimo sistemą, visuomeninį gyvenimą, įvairovė.

10. Rodiklių pasiekimas vertinamas remiantis šiais kriterijais:

10.1.  išsamumo – rodikliai turi būti išsamūs, aiškiai aprašytas jų skaičiavimo būdas;

10.2.  konkretumo – rodikliai turi būti kiekybiniai ir kokybiniai;

10.3. nuoseklumo – visi siekiami rodikliai turi atitikti Veiklos plano veiklas bei iškeltus metinius prioritetus.

III SKYRIUS

ERDVĖS ŽMOGIŠKŲJŲ IŠTEKLIŲ VALDYMAS

11. Erdvės žmogiškųjų išteklių valdymas vykdomas vadovaujantis šiais reikalavimais jaunimo darbuotojui (-ams):

11.1. Erdvės jaunimo darbuotojas (-i) yra neteistas (-i) (neturi neišnykusio ar nepanaikinto teistumo);

11.2. Erdvės jaunimo darbuotojas (-i) dirba vadovaudamasis (-iesi) Jaunimo darbuotojo pareigybės aprašymu, patvirtintu Erdvės vadovo įsakymu, ir Jaunimo darbuotojų veiklos aprašu, patvirtintu Lietuvos Respublikos socialinės apsaugos ir darbo ministro 2013 m. gegužės 14 d. įsakymu Nr. A1-208 ,,Dėl jaunimo darbuotojų veiklos aprašo patvirtinimo“;
11.3. Erdvėje turi dirbti ne mažiau nei vienas darbuotojas, dirbantis ne mažiau kaip puse etato, skirto atvirajam darbui su jaunimu vykdyti;

11.4. kiekvienais metais jaunimo darbuotojas (-i) darbo metu dalyvauja tiksliniuose mokymuose, stažuotėse, kursuose ir pan., skirtuose Erdvės veiklai gerinti;

11.5. administracinį darbą gali atlikti ne jaunimo darbuotojas, o šiam darbui įdarbintas Erdvės  darbuotojas;

11.6. finansinės apskaitos vykdymą atlieka ne jaunimo darbuotojas, o šiam darbui įdarbintas  Erdvės darbuotojas, Įstaigos administracijos darbuotojas arba šios funkcijos yra perduotos finansinę apskaitą vykdančiai įmonei.

12. Erdvės žmogiškųjų išteklių valdymas vykdomas vadovaujantis šiais reikalavimais darbui su savanoriais:

12.1. savanorišką veiklą Erdvėje vykdantys asmenys gali padėti vykdyti darbą su jaunimu, bet negali būti laikomi jaunimo darbuotojais;

12.2. darbe su savanoriais Erdvė vadovaujasi Lietuvos Respublikos savanoriškos veiklos įstatymu.

IV SKYRIUS

ERDVĖS DARBO ORGANIZAVIMAS

13. Erdvės darbas organizuojamas vadovaujamas šiais kriterijais:

13.1.  darbas su jaunimu atitinka Erdvės darbo kryptį:

13.1.1.  bendrosios darbo su jaunimu krypties Erdvėje atvirasis darbas su jaunimu gali būti taikomas ne mažiau nei 50 proc. Erdvės vykdomų veiklų apimties;

13.1.2.  atvirojo darbo su jaunimu krypties Erdvėje atvirasis darbas su jaunimu gali būti taikomas ne mažiau nei 70 proc. Erdvės vykdomų veiklų;

13.2.  darbas su jaunimu atitinka Erdvės Veiklos planą;

13.3.  darbas Erdvėje su jaunu žmogumi vyksta individualiai ir grupinių užsiėmimų metu;

13.4.  atvirojo darbo su jaunimu paslaugos Erdvės lankytojams nėra apmokestinamos;

13.5. tiesioginį darbą su jaunimu atlieka Erdvės jaunimo darbuotojas ir tai sudaro ne mažiau kaip 80 proc. jo darbo laiko;

13.6. bendrosios darbo su jaunimu krypties Erdvės jaunimo darbuotojo veikla apima, tačiau neapsiriboja, jaunimo veiklos koordinavimu, jaunimo motyvavimu ir aktyvumo bei užimtumo skatinimu, pagalba įgyvendinti jaunimo iniciatyvas bei konsultacijomis jaunimui aktualiais klausimais;

13.7. atvirosios krypties Erdvės jaunimo darbuotojo veikla apima, tačiau neapsiriboja, jaunimo socialiai atsakingo elgesio skatinimu ir formavimu, pagalba jaunimui integruotis į visuomenę, konsultacijomis jaunimui aktualiais klausimais, prevencinių veiklų vystymu bei jaunimo veiklos Erdvėje organizavimu ir koordinavimu;

13.8. Erdvės lankytojai gali būti 14–29 metų jauni žmonės. Besikreipiantys kito amžiaus asmenys yra nukreipiami į kitas įstaigas, teikiančias paslaugas jų amžiaus asmenims;

13.9. Erdvė yra pasitvirtinusi ir naudoja lankytojų srautų skaičiavimo metodiką;

13.10. kartu su Erdvės lankytojais yra sukurtos ir viešai prieinamos Erdvės vidaus tvarkos taisyklės; 

13.11. Erdvės lankytojai yra įtraukti į veiklų organizavimą, vykdymą ir vertinimą;

13.12. Erdvės darbo laikas numatomas atsižvelgiant į jaunimo poreikius ir vietos mokymo įstaigų darbo laiką, tačiau baigiamas ne anksčiau kaip 19 val. Esant poreikiui Erdvė dirba ir savaitgaliais. Darbo laikas aiškiai matomas prie Erdvės pavadinimo arba kitoje matomoje vietoje. Nustatytu laiku Erdvės darbuotojas nevykdo kitų įstaigos veiklų, išskyrus išimtinus atvejus, kuriuos lemia, pavyzdžiui, ekstremali ar kita ekstraordinarinė situacija; 
13.13. Erdvė gali būti uždaryta ne daugiau nei 12 savaičių per metus. Dėl objektyvių priežasčių, pavyzdžiui, remonto ar paskelbtų ekstremalių situacijų šalyje šis laikas gali būti pratęsiamas. Erdvė privalo vadovautis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo, Ignalinos rajono  savivaldybės ekstremalių situacijų operacijų centro vadovo sprendimais, Jaunimo reikalų departamento prie Socialinės apsaugos ir darbo ministerijos rekomendacijomis dėl Erdvės veiklos ekstremaliosios ar nepaprastosios situacijos laikotarpiu;
13.14. vasaros sezono metu Erdvės darbuotojai, orientuodamiesi į jaunimo poreikius vasaros metu rinktis ne Erdvės patalpose, dirba su jaunimu jo susibūrimo vietose ar kitose atvirajam darbui tinkančiose vietose, t. y. ne Erdvės patalpose; 

13.15. Erdvė taiko įvairius jaunimo poreikius atitinkančius darbo su jaunimu metodus: mokymasis per patirtį, užsiėmimai grupėmis, diskusijos, būreliai, seminarai, individualios konsultacijos, mokymasis iš bendraamžių ir kt.;

13.16. Erdvės taikomi darbo metodai papildo atvirąjį darbą su jaunimu ir neprieštarauja jo principams;

13.17. pagal kompetenciją atvirosios krypties Erdvė vykdo vaiko minimalios priežiūros priemones, numatytas Lietuvos Respublikos vaiko minimalios ir vidutinės priežiūros įstatymo 6 straipsnio 1 dalies 2 ir 4 punktuose; 

13.18. darbas su jaunimu vykdomas vadovaujantis Atvirų jaunimo centrų aprašu, patvirtintu Lietuvos Respublikos socialinės apsaugos ir darbo ministro 2012 m. gruodžio 11 d. įsakymu Nr. A1-570 ,,Dėl atvirų jaunimo centrų veiklos aprašo patvirtinimo“ ir Atvirųjų jaunimo centrų ir erdvių koncepcija, patvirtinta Jaunimo reikalų departamento prie Socialinės apsaugos ir darbo ministerijos direktoriaus 2010 m. balandžio 7 d. įsakymu Nr. 2V-38-(1.4) ,,Dėl atvirųjų jaunimo centrų ir erdvių koncepcijos patvirtinimo“.

V SKYRIUS

ERDVĖS VIETA BEI PATALPOS

14. Erdvės vieta ir patalpos turi atitikti šiuos reikalavimus Erdvės vietai:

14.1. Erdvė turi turėti infrastruktūrą ir įrangą, reikalingą vykdyti patrauklioms Erdvės lankytojams veikloms, tarp jų įrangą aktyvioms, pavyzdžiui, sporto veikloms;

14.2. Erdvė yra įsikūrusi vietos jaunimui patrauklioje vietoje netoli jaunimo susibūrimo vietų, švietimo įstaigų;

14.3. Erdvė yra lengvai surandama;

14.4. Erdvė nėra įkurta gyvenamajame daugiabučiame name.

15. Erdvės vieta ir patalpos turi atitikti šiuos reikalavimus Erdvės patalpoms:

15.1. Erdvė turi turėti bent vieną patalpą darbui su jaunimu, kurioje jaunimas gali patogiai kartu leisti laiką, bendrauti;

15.2. Erdvė turi ne mažiau nei vieną atskirą patalpą administraciniam darbui, kurioje nevyksta veiklos lankytojams;

15.3. Erdvės patalpų išorėje yra lengvai įskaitoma iškaba su Erdvės pavadinimu ir darbo laiku;

15.4. Erdvės patalpose įrengtas šildymas, apšvietimas, vėdinimo sistema, sanitarinės patalpos (tualetai), tiekiamas vanduo.

16. Erdvės kuriamos atlikus teorinį ir praktinį aplinkos tyrinėjimą bei jaunų žmonių situacijos tyrimą konkrečioje vietovėje, analizei pasitelkiami kiti su jaunimu dirbantys asmenys.

VI SKYRIUS

ERDVĖS FINANSINIAI IŠTEKLIAI

17. Erdvės finansiniai ištekliai valdomi vadovaujantis šiais kriterijais:

17.1. Erdvės veikla didžiąja dalimi gali būti išlaikoma iš Ignalinos rajono savivaldybės biudžeto (finansuojamas patalpų išlaikymas, komunalinės paslaugos, Erdvės darbuotojų darbo užmokestis ir kt. išlaidos);

17.2. dalis lėšų, reikalingų Erdvės veikloms, gaunamos iš įvairių fondų, nacionalinių programų, finansavimo konkursų, privataus sektoriaus ar fizinių asmenų;

17.3. dalis lėšų, reikalingų Erdvės veikloms, gali būti gaunamos iš mokamų Erdvės veiklų.

VII SKYRIUS

ERDVĖS VEIKLOS VIEŠINIMAS IR PRISTATYMAS

18. Erdvės veiklos viešinimas ir pristatymas vykdomas vadovaujantis šiais kriterijais:

18.1. Erdvė viešina savo veiklą vietos bendruomenės nariams: supažindina su Erdvės darbo tikslu, specifika ir vykdomomis veiklomis;

18.2. Erdvė yra pasiekiama el. paštu, socialinių tinklų pagalba, mobiliojo arba fiksuoto ryšio telefonu;

18.3. viešinant ir pristatant Erdvės veiklas nepažeidžiamas lankytojų privatumas ir esant poreikiui yra užtikrinamas lankytojų anonimiškumas;

18.4. Erdvės lankytojai nėra įpareigojami dalyvauti Erdvės veiklos viešinime ir pristatyme;

18.5. bendravimui su jaunimu Erdvė turi ir naudoja socialinių tinklų paskyrą, tačiau tai nėra vienintelis informacijos apie Erdvės veiklą skelbimo būdas;

18.6. jaunimo pritraukimas vykdomas viešinant Erdvės veiklas įvairiomis priemonėmis: socialiniai tinklai, tinklaraščiai, straipsniai spaudoje, reklama viešose erdvėse, renginiai, susitikimai mokyklose, per kitas darbo su jaunimu formas ir kt.;

18.7. rajone gyvenantys tėvai supažindinami su Erdvės darbo tikslu, specifika ir vykdomomis veiklomis.

VIII SKYRIUS

ERDVIŲ BENDRADARBIAVIMAS IR ATSTOVAVIMAS

19. Erdvių bendradarbiavimas ir atstovavimas vykdomas vadovaujantis šiais kriterijais:

19.1. pagrindiniai naudos gavėjai yra jaunimas ir Erdvė;

19.2. siekdama geriau pažinti esamą jaunimo situaciją bei ieškoti problemų sprendimo būdų Erdvė bendradarbiauja su kitomis valstybinėmis, savivaldybės ir nevyriausybinėmis organizacijomis (pavyzdžiui, mokyklomis, policija, parapija, jaunimo organizacijomis, bendruomene, Savivaldybės administracijos skyriais, jaunimo reikalų koordinatoriumi, tarpinstitucinio bendradarbiavimo koordinatoriumi ir kt. specialistais, vietos seniūnija, Užimtumo tarnybos prie Lietuvos Respublikos socialinės apsaugos ir darbo ministerijos Ignalinos skyriumi, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Utenos apskrities Ignalinos vaiko teisių apsaugos skyriumi ir kt.);

19.3. bent kartą per metus Erdvės darbuotojas (-ai) dalyvauja tarpžinybiniuose susitikimuose;

19.4. siekdama kuo efektyvesnio jaunimo poreikius atitinkančio veiklų vykdymo, Erdvė bendradarbiauja su kitomis su jaunimu dirbančiomis organizacijomis;

19.5. Erdvė dalinasi patirtimi su kitais Atviraisiais jaunimo centrais ir Erdvėmis ir dalyvauja asociacijų, tinklų veikloje;

19.6. siekdama pritraukti jaunimą į Erdvę ir gauti informacijos apie mažiau galimybių turintį jaunimą, Erdvė bendradarbiauja su formaliojo švietimo įstaigomis;

19.7. siekdama keistis patirtimi, didinti veiklų vykdymo efektyvumą ir, esant poreikiui, vykdyti bendras veiklas, Erdvė bendradarbiauja su užsienio šalių organizacijomis.

IX SKYRIUS


  ERDVIŲ VEIKLOS KOKYBĖS PRIEŽIŪRA

20.  Savivaldybės jaunimo reikalų koordinatorius, vadovaudamasis galiojančiu Atvirųjų jaunimo centrų ir artvirųjų jaunimo erdvių identifikavimo ir veiklos kokybės priežiūros tvarkos aprašu, patvirtintu Jaunimo reikalų departamento prie Socialinės apsaugos ir darbo ministerijos (toliau – Departamentas) direktoriaus 2020 m. gruodžio 10 d. įsakymu Nr. 2V-237-(1.4) „Dėl atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašo patvirtinimo“, vizituoja Ignalinos rajono savivaldybės teritorijoje veikiančias atvirąsias jaunimo erdves, surenka informaciją apie jas ir informaciją pateikia Departamentui. 

X SKYRIUS

BAIGIAMOSIOS NUOSTATOS

21. Šis aprašas gali būti keičiamas, pripažįstamas netekusiu galios Ignalinos rajono savivaldybės administracijos direktoriaus įsakymu.

__________________________________
      Atvirųjų jaunimo erdvių veiklos kokybės užtikrinimo 

      aprašo  1 priedas

___________________________________
(sudarytojo pavadinimas)

ATVIROSIOS JAUNIMO ERDVĖS (ATVIROJO DARBO SU JAUNIMU) VEIKLOS PLANAS ______ M.

202_ m. ​​​​​​​​​​​​​​​​​​​​​​​​​​​​​​​​​​​__________________ d.

I. METINIS VEIKLOS PLANAS
	Tikslas 

	Ugdyti asmenines ir socialines jaunimo kompetencijas, siekiant padėti jam aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jaunimo gyvenimo pokyčius

	Uždavinys 

	Nurodomas planuojamas vykdyti atvirojo darbo su jaunimu uždavinys, pasirinktas iš uždavinių, nurodytų Atvirojo darbo su jaunimu tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 ,,Dėl  darbo su jaunimu gatvėje tvarkos aprašo, mobiliojo darbo su jaunimu tvarkos aprašo, atvirojo darbo su jaunimu tvarkos aprašo patvirtinimo“,5 punkte:

1. Ugdyti socialinius jauno žmogaus įgūdžius, suteikti erdvę jaunam žmogui ugdytis ir individualiai augti, skatinti jį prisiimti atsakomybę įvairiose situacijose įvairiomis priemonėmis (pvz.,įsitraukiant į veiklas, savanoriaujant ir pan.).
2. Užtikrinti sąlygas jaunimui socializuotis, bendrauti, atsižvelgiant į jaunimo poreikius ir tai, kas jam svarbu (atsipalaidavimas, kalbėjimasis svarbiais klausimais, buvimas bendraamžių grupėje); jaunimo kasdienybę aptarti jam priimtiniausiu būdu.
3. Sudaryti galimybes prasmingai praleisti laisvalaikį.
4. Vykdyti pirminę tabako, alkoholio, kitų psichotropinių medžiagų vartojimo, nusikalstamumo prevenciją.
5. Padėti jaunimui atrasti ir įsivardyti savo privalumus ir gebėjimus.
6. Skatinti jaunimo savarankiškumą, kūrybiškumą, padėti jam įgyvendinti savo idėjas ir tikslus.
7. Individualiai konsultuoti ir informuoti į įvairias problemines situacijas patekusį jaunimą, padėti jam spręsti problemas.
8. Įtraukti į veiklas socialinę atskirtį patiriančius ir mažiau galimybių turinčius jaunus žmones.

	Uždavinio kokybiniai rezultatai
	Uždavinio kiekybiniai rezultatai

	Taikomų darbo su jaunimu metodų įvairovė
	
	Bendras lankytojų skaičius
	

	Veiklos, vykdomos atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais
	
	Unikalių lankytojų skaičius
	

	Jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius
	
	Iš unikalių lankytojų skaičiaus, mažiau galimybių turinčio jaunimo skaičius
	

	Sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties
	
	Kitas (pasirinktas) Atvirojo darbo su jaunimu tvarkos aprašo 7–8 punktuose nurodytas kiekybinis rodiklis
	

	Sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją
	
	Kitas (pasirinktas) Atvirojo darbo su jaunimu tvarkos aprašo 7– 8 punktuose nurodytas kiekybinis rodiklis
	

	Teikiamų paslaugų, padėsiančių socialinę atskirtį patiriančiam jaunimui reintegruotis / integruotis į darbo rinką ir (ar) švietimo sistemą, visuomeninį gyvenimą, įvairovė
	
	Kitas (pasirinktas) Atvirojo darbo su jaunimu tvarkos aprašo 7–8 punktuose nurodytas kiekybinis rodiklis
	

	Veiklos, taikomi metodai, lėšų pritraukimas ir panaudojimas ketvirčiais (Eur)

Aprašykite veiklas, įvardykite metodus, padedančius įvykdyti pasirinktą uždavinį

	Eil. Nr. 
	Veikla 
	Metodai 
	Ketvirtis 
	Planuojamos lėšos (Eur) (nurodyti ketvirčiais)

	1.
	
	
	□
	□
	□
	□
	
	
	
	

	2.
	
	
	□
	□
	□
	□
	
	
	
	

	3.
	
	
	□
	□
	□
	□
	
	
	
	

	4.
	
	
	□
	□
	□
	□
	
	
	
	

	
	
	
	
	


Atvirųjų jaunimo erdvių veiklos kokybės užtikrinimo 

aprašo  2 priedas

(Atvirosios jaunimo erdvės veiklos plano forma)

ATVIROSIOS JAUNIMO ERDVĖS (ATVIROJO DARBO SU JAUNIMU) VEIKLOS PLANAS _____–______ M.

I. TRIMETIS VEIKLOS PLANAS
	Tikslas
	Uždaviniai
	Uždavinio kokybinis rezultatas
	Uždavinio kiekybinis rezultatas
	Poreikis (kiek kartų, kaip dažnai ir (ar) reguliariai numatomi užsiėmimai)

	
	
	
	I metai
	II metai
	III metai
	

	Pvz., organizuoti ir užtikrinti kokybišką darbą su jaunimu
	Pvz., individualus darbas su jaunimu
	Pvz., suteikta individuali pagalba, jaunuoliai labiau pasitiki savimi
	
	
	
	Pvz., nuolatos, pagal poreikį

	
	Pvz., grupinių užsiėmimų organizavimas jaunuolių poreikius atitinkančiomis temomis
	Pvz., pagerės tarpusavio santykiai, atsiras geresni bendravimo ir bendradarbiavimo įgūdžiai, pagerės jaunuolių socializacija, mažės agresyvaus elgesio apraiškos
	
	
	
	Pvz., ne rečiau nei du kartus per mėnesį

	
	
	Pvz., jaunuoliai nukreipti savanoriauti ar įsitraukti į kitas veiklas
	
	
	
	Pvz., pagal poreikį

	
	Pvz., kassavaitinių susirinkimų organizavimas
	Pvz., darbuotojai geba planuoti savo veiklą ir atliepia jaunuolių poreikius
	
	
	
	Pvz., kartą per savaitę

	
	
	Pvz., kokybiškesnių paslaugų teikimas – darbuotojai geba įvertinti savo darbą, komandoje nuolat reflektuodami
	
	
	
	Pvz., ne mažiau kaip du kartus per metus vienam darbuotojui

	
	Pvz., darbuotojų kompetencijų kėlimas
	Pvz., atsakomybių pasidalijimas
	
	
	
	Pvz., nuolat, pagal poreikį

	
	Pvz., kosmetis patalpų atnaujinimas
	Pvz., jaunuolių poreikiams pritaikytos patalpos saugiai leisti laisvalaikį, būti, kurti
	
	
	
	Pvz., kartą per 3 metus

	
	Pvz., efektyvus resusrsų naudojimas
	Pvz., padengtos telefono ryšio, interneto paslaugos jaunimo darbuotojams kokybiškam darbui su jaunimu
	
	
	
	Pvz., nuolatos

	
	Pvz., projektinių veiklų rašymas
	Pvz., pritrauktos papildomos lėšos jaunuolių veikloms įgyvendinti
	
	
	
	Pvz., kas pusmetį

	
	Pvz., organizuojami susitikimai su partneriais dėl bendrai vykdomų veiklų
	Pvz., stiprinams ryšys su partneriais, teikiamos kokybiškesnės paslaugos
	
	
	
	Pvz., kas ketvirtį


Trimečio veiklos plano sudedamoji dalis – erdvės veiklos rodikliai (rodikliai turi būti suderinti su Aprašo 7–8 punktuose nurodytais rodikliais)

1 lentelė

	Eil. Nr.
	Veiklos rodiklis
	Veiklos rodiklių reikšmės metų pabaigoje

	
	
	I metai
	II metai
	III metai

	1.
	Bendras lankytojų skaičius
	
	
	

	2.
	Unikalių lankytojų skaičius*
	
	
	

	3.
	Iš unikalių lankytojų skaičiaus, mažiau galimybių turinčio jaunimo skaičius
	
	
	

	4.
	Individualių konsultacijų skaičius
	
	
	

	5.
	Susitikimų su jaunų žmonių tėvais, rūpintojais, globėjais, kitais atstovais skaičius
	
	
	

	6.
	Jaunimo inicijuotų ir (ar) suorganizuotų veiklų skaičius
	
	
	

	7.
	Organizacijos vykdomų viešinimo veiklų, skirtų lankytojams pritraukti, skaičius
	
	
	

	8.
	Įgyvendintų projektų, į kuriuos buvo įtrauktas jaunimas, skaičius
	
	
	

	9.
	Numatomų gauti ir (ar) gautų lėšų veikloms vykdyti suma ir šaltiniai
	
	
	


* unikalių lankytojų skaičius pagal amžių (amžiaus grupes) ir lytį nurodomi 2 lentelėje
                                                                                                                                                                               2 lentelė

	Unikalių lankytojų skaičius pagal amžių (amžiaus grupes):  
	
	Unikalių lankytojų skaičius pagal lytį:  

	
	
	Merginos 
	Vaikinai 

	Dalyvių iki 14 m. skaičius
	
	
	

	Dalyvių nuo 14 iki 18 m. skaičius
	
	
	

	Dalyvių nuo 19 iki 23 m. skaičius
	
	
	

	Dalyvių nuo 24 iki 29 m. skaičius
	
	
	


	Tvirtinama atvirosios jaunimo erdvės/Įstaigos vadovo (-ės):
	
	Data:
	
	Suderinta su Jaunimo reikalų koordinatoriumi:
	
	Data:
	

	Papildomi komentarai: 

(jei yra)
	
	Papildomi komentarai: 

(jei yra)
	


___________________________________

PATVIRTINTA
Ignalinos rajono savivaldybės administracijos
direktoriaus 2021 m.                d. įsakymu Nr.  
IGNALINOS RAJONO SAVIVALDYBĖS ATVIRŲJŲ JAUNIMO ERDVIŲ VEIKLOS KOKYBĖS UŽTIKRINIMO APRAŠAS
I SKYRIUS
BENDROSIOS NUOSTATOS
1. Ignalinos rajono savivaldybės atvirųjų jaunimo erdvių veiklos kokybės užtikrinimo aprašas (toliau – aprašas) apibrėžia Ignalinos rajono savivaldybės (toliau –savivaldybė) teritorijoje veikiančių atvirųjų jaunimo erdvių veiklos kokybės užtikrinimą – veiklų planavimą, žmogiškųjų išteklių valdymą, darbo organizavimą, vietą ir patalpas, finansinius išteklius, viešinimą ir pristatymą, bendradarbiavimą ir atstovavimą bei veiklos kokybės priežiūros tvarką. 
2. Savivaldybės atviroji jaunimo erdvė (toliau – erdvė), vykdydama savo veiklą, vadovaujasi šiuo aprašu ir Atvirojo darbo su jaunimu tvarkos aprašu, patvirtintu Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 ,,Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“.
3. Jei nenurodyta kitaip, aprašas yra taikomas bendrosios ir atvirosios darbo su jaunimu krypčių erdvėms.
4. Apraše vartojamos sąvokos:
4.1. Atvirasis darbas su jaunimu – darbas su jaunimu atviruosiuose jaunimo centruose ir (ar) atvirosiose jaunimo erdvėse, vykdomas darbo su jaunimu principais.
4.2. Atviroji jaunimo erdvė (toliau – erdvė) – kultūros, švietimo, kūno kultūros ir sporto ar socialines paslaugas teikiančio juridinio asmens nuosavybės, patikėjimo teise ar nuomos, panaudos sutarčių pagrindu valdoma patalpa, kurioje vykdomas darbas su jaunimu, grindžiamas savanorišku jaunų žmonių apsisprendimu dalyvauti šioje veikloje bei užtikrinantis jų įsitraukimą į šią veiklą nepriklausomai nuo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų.
4.3. Atvirojo darbo su jaunimu krypties erdvė – tai erdvė, kurioje teikiama pirmenybė darbui su mažiau galimybių turinčiu, socialinę atskirtį patiriančiu bei socialinės rizikos grupei priklausančiu jaunimu.
4.4. Bendrosios darbo su jaunimu krypties erdvė – tai erdvė, kurioje vykdomas darbas su jaunimu, vadovaujantis darbo su jaunimu principais, neteikiant pirmenybės nei vienai jaunimo grupei.
4.5. Jaunimo darbuotojas – tai pilnametis asmuo, dirbantis su jaunais žmonėmis jų laisvalaikiu, siekiantis asmeninio ir socialinio jaunų žmonių tobulėjimo tiek per individualų darbą su skirtingais asmenimis, tiek dirbdamas su grupėmis bei turintis šiam darbui reikalingų kompetencijų.
4.6. Jaunimas – du ir (ar) daugiau asmenų nuo 14 iki 29 metų.
4.7. Lankytojas – 14–29 metų amžiaus asmuo, lankantis atvirąją jaunimo erdvę.
5. Kitos apraše vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos jaunimo politikos pagrindų įstatyme.
II SKYRIUS
ERDVĖS VEIKLOS PLANAVIMAS
6.  Erdvės veiklos planavimas vykdomas vadovaujantis šiais kriterijais:
6.1.  Veiklos planavimas yra pagrįstas planuojamais pasiekti kokybiniais ir kiekybiniais rezultatais. 
6.2. Siekiami rezultatai yra konkretūs ir jų pasiekimas aiškiai pamatuojamas.
6.3. Erdvės veikla gali būti planuojama vieniems metams (1 priedas) ir (ar) trejiems metams (2 priedas). Įstaigos vadovas kartu su komanda patys nusprendžia dėl veiklos plano formos pasirinkimo, atsižvelgdami į erdvės veikimo metus, žmogiškųjų išteklių skaičių, planuojamus pasiekti rezultatus. 
6.4. Pirmiausia atliekamas erdvės esamos situacijos vertinimas – savianalizė ir išorinis vertinimas. Savianalizės metu nustatoma organizacijos esama padėtis ir padarytas progresas, analizuojami pagrindiniai erdvės veiklos rodikliai (pateikti aprašo 7–8 ir (arba) 9–10 punktuose), išanalizuojami erdvės lankytojų bei jų tėvų atsiliepimai (erdvės darbuotojai atlieka apklausą) ir nustatomi erdvės veiklos tikslai bei aspektai, kuriuos reikia tobulinti. Išorinio vertinimo metu aptariama erdvės atlikta savianalizė bei su savivaldybės administracijos jaunimo reikalų koordinatoriumi derinami numatyti uždaviniai bei tikslas. Prireikus gali būti numatytos erdvės veiklos kryptys (pvz., tiesioginis darbas su jaunimu, darbas su komanda, patalpų ir infrastruktūros palaikymas, finansinių išteklių valdymas, veiklos viešinimas, bendradarbiavimas ir atstovavimas, kita).
6.5. Atsižvelgiant į erdvės esamos situacijos vertinimą, gali būti sudaromas vienų metų arba trejų metų erdvės veiklos planas (toliau – veikos planas). Veiklos plane numatomi rezultatai, kuriuos planuojama pasiekti, ir jų poreikio pagrindimas, rezultatų pasiekimo rodikliai ir jų reikšmės kiekvienų kalendorinių metų pabaigoje, veiksmai, padėsiantys pasiekti rezultatus, veiksmų įgyvendinimo terminas, žmogiškieji ir finansiniai ištekliai, reikalingi įgyvendinti konkrečias veiklas. Veiklos planą erdvės vadovas derina su savivaldybės administracijos jaunimo reikalų koordinatoriumi.
6.6. Atvirajam darbui su jaunimu vykdyti, gali būti planuojami šie uždaviniai:
6.6.1. Ugdyti socialinius jauno žmogaus įgūdžius, suteikti erdvę jaunam žmogui ugdytis ir individualiai augti, skatinti ir prisiimti atsakomybę įvairiose situacijose įvairiomis priemonėmis (pavyzdžiui, įsitraukiant į veiklas, savanoriaujant ir pan.).
6.6.2. Užtikrinti sąlygas jaunimui socializuotis, bendrauti, atsižvelgiant į jaunimo poreikius ir tai, kas jam svarbu (atsipalaidavimas, kalbėjimasis svarbiais klausimais, buvimas bendraamžių grupėje); jaunimo kasdienybę aptarti jam priimtiniausiu būdu.
6.6.3. Sudaryti galimybes prasmingai praleisti laisvalaikį.
6.6.4. Vykdyti pirminę tabako, alkoholio, kitų psichotropinių medžiagų vartojimo, nusikalstamumo prevenciją.
6.6.5.  Padėti jaunimui atrasti ir įsivardyti savo privalumus ir gebėjimus.
6.6.6.  Skatinti jaunimo savarankiškumą, kūrybiškumą, padėti jam įgyvendinti savo idėjas ir tikslus.
6.6.7.  Individualiai konsultuoti ir informuoti į įvairias problemines situacijas patekusį jaunimą, padėti jam spręsti problemas.
6.6.8.  Įtraukti į veiklas socialinę atskirtį patiriančius ir mažiau galimybių turinčius jaunus žmones.
6.7. Kiekvienų metų pabaigoje parengiama erdvės metų veiklos ataskaita – atliekamas veiklos plano įgyvendinimo ir jame numatytų rezultatų pasiekimo vertinimas bei peržiūrimi pagrindiniai erdvės veiklos rezultatai bei rodikliai ir (arba) peržiūrimas trejų metų veiklos planas ir prireikus tikslinamas. Atlikus veiklos plano peržiūrą, planas ir jo pakeitimai turi būti suderinti su savivaldybės administracijos jaunimo reikalų koordinatoriumi, kuris teikia metodinę pagalbą dėl veiklos planavimo.
6.8. Erdvės turi vykdyti intervizijas, sudaryti galimybes darbuotojams, vykdantiems atvirąjį darbą su jaunimu, gauti individualias ar komandines supervizijas, sudaryti sąlygas jiems nuolat mokytis. 
6.9. Erdvės veiklos vertinimo pagrindinis tikslas – tobulinti erdvės veiklą ir atvirąjį darbą su jaunimu.
6.10. Siekiant užtikrinti, kad erdvės veiklos vertinimas būtų skaidrus, atviras ir savikritiškas, jis nėra naudojamas erdvės finansavimui numatyti.
7. Kiekybiniai erdvės veiklos rodikliai:
7.1. Bendras lankytojų skaičius;
7.2. Unikalių lankytojų skaičius:
7.2.1. unikalių lankytojų skaičius pagal amžių (amžiaus grupes) ir (ar) lytį;
7.3. iš unikalių lankytojų skaičiaus – mažiau galimybių turinčio jaunimo skaičius.
8. Esant galimybėms ir poreikiui, rekomenduojama papildomai vadovautis šiais kiekybiniais erdvės veiklos rodikliais:
8.1. Individualių konsultacijų skaičius.
8.2. Susitikimų su jaunų žmonių tėvais, rūpintojais, globėjais, kitais atstovais skaičius.
8.3. Jaunimo inicijuotų ir (ar) suorganizuotų veiklų skaičius.
8.4. Organizacijos vykdomų viešinimo veiklų, skirtų lankytojams pritraukti, skaičius.
8.5. Įgyvendintų projektų, į kuriuos buvo įtraukiamas jaunimas, skaičius.
8.6. Numatomų gauti ir (ar) gautų lėšų veikloms vykdyti suma ir šaltiniai.
9. Kokybiniai erdvės veiklos rodikliai:
9.1. Taikomų darbo su jaunimu metodų įvairovė.
9.2. Veiklos vykdomos atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais.
9.3. Jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius.
9.4. Sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties.
9.5. Sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją.
9.6. Teikiamų paslaugų, padėsiančių socialinę atskirtį patiriančiam jaunimui reintegruotis / integruotis į darbo rinką ir (ar) švietimo sistemą, visuomeninį gyvenimą, įvairovė.
10. Rodiklių pasiekimas vertinamas remiantis šiais kriterijais:
10.1. Išsamumo – rodikliai turi būti išsamūs, aiškiai aprašytas jų skaičiavimo būdas.
10.2.  Konkretumo – rodikliai turi būti kiekybiniai ir kokybiniai.
10.3. Nuoseklumo – visi siekiami rodikliai turi atitikti veiklos plano veiklas ir iškeltus metinius prioritetus.
III SKYRIUS
ERDVĖS ŽMOGIŠKŲJŲ IŠTEKLIŲ VALDYMAS
11. Erdvės žmogiškųjų išteklių valdymas vykdomas vadovaujantis šiais reikalavimais jaunimo darbuotojui(-ams):
11.1. Erdvės jaunimo darbuotojas(-ai) yra neteistas(-i) (neturi neišnykusio ar nepanaikinto teistumo).
11.2. Erdvės jaunimo darbuotojas(-ai) dirba vadovaudamasis(-iesi) jaunimo darbuotojo pareigybės aprašymu, patvirtintu erdvės vadovo įsakymu, ir Jaunimo darbuotojų veiklos aprašu, patvirtintu Lietuvos Respublikos socialinės apsaugos ir darbo ministro 2013 m. gegužės 14 d. įsakymu Nr. A1-208 ,,Dėl Jaunimo darbuotojų veiklos aprašo patvirtinimo“.
11.3. Erdvėje turi dirbti ne mažiau nei vienas darbuotojas, dirbantis ne mažiau kaip puse etato, skirto atvirajam darbui su jaunimu vykdyti.
11.4. Kiekvienais metais jaunimo darbuotojas(-ai) darbo metu dalyvauja tiksliniuose mokymuose, stažuotėse, kursuose ir pan., skirtuose erdvės veiklai gerinti.
11.5. Administracinį darbą gali atlikti ne jaunimo darbuotojas, o šiam darbui įdarbintas erdvės  darbuotojas.
11.6. Finansinės apskaitos vykdymą atlieka ne jaunimo darbuotojas, o šiam darbui įdarbintas erdvės darbuotojas, įstaigos administracijos darbuotojas arba šios funkcijos yra perduotos finansinę apskaitą vykdančiai įmonei.
12. Erdvės žmogiškųjų išteklių valdymas vykdomas vadovaujantis šiais reikalavimais darbui su savanoriais:
12.1. Savanorišką veiklą erdvėje vykdantys asmenys gali padėti vykdyti darbą su jaunimu, bet negali būti laikomi jaunimo darbuotojais.
12.2. Darbe su savanoriais vadovaujamasi Lietuvos Respublikos savanoriškos veiklos įstatymu.
IV SKYRIUS
ERDVĖS DARBO ORGANIZAVIMAS
13. Erdvės darbas organizuojamas vadovaujantis šiais kriterijais:
13.1.  Darbas su jaunimu atitinka erdvės darbo kryptį:
13.1.1.  Bendrosios darbo su jaunimu krypties erdvėje atvirasis darbas su jaunimu gali būti taikomas ne mažiau nei 50 proc. erdvės vykdomų veiklų apimties.
13.1.2. Atvirojo darbo su jaunimu krypties erdvėje atvirasis darbas su jaunimu gali būti taikomas ne mažiau nei 70 proc. erdvės vykdomų veiklų apimties.
13.2.  Darbas su jaunimu atitinka erdvės veiklos planą.
13.3.  Darbas erdvėje su jaunu žmogumi vyksta individualiai ir grupinių užsiėmimų metu.
13.4.  Atvirojo darbo su jaunimu paslaugos erdvės lankytojams nėra apmokestinamos.
13.5. Tiesioginį darbą su jaunimu atlieka erdvės jaunimo darbuotojas, ir tai sudaro ne mažiau kaip 80 proc. jo darbo laiko.
13.6. Bendrosios darbo su jaunimu krypties erdvės jaunimo darbuotojo veikla apima, tačiau neapsiriboja jaunimo veiklos koordinavimu, jaunimo motyvavimu ir aktyvumo bei užimtumo skatinimu, pagalba įgyvendinti jaunimo iniciatyvas bei konsultacijomis jaunimui aktualiais klausimais.
13.7. Atvirosios krypties erdvės jaunimo darbuotojo veikla apima, tačiau neapsiriboja jaunimo socialiai atsakingo elgesio skatinimu ir formavimu, pagalba jaunimui integruotis į visuomenę, konsultacijomis jaunimui aktualiais klausimais, prevencinių veiklų vystymu bei jaunimo veiklos erdvėje organizavimu ir koordinavimu.
13.8. Erdvės lankytojai gali būti 14–29 metų jauni žmonės. Besikreipiantys kito amžiaus asmenys yra nukreipiami į kitas įstaigas, teikiančias paslaugas jų amžiaus asmenims.
13.9. Patvirtinta ir naudojama lankytojų srautų skaičiavimo metodika.
13.10. Kartu su erdvės lankytojais yra sukurtos ir viešai prieinamos erdvės vidaus tvarkos taisyklės. 
13.11. Erdvės lankytojai yra įtraukti į veiklų organizavimą, vykdymą ir vertinimą.
13.12. Erdvės darbo laikas numatomas atsižvelgiant į jaunimo poreikius ir vietos mokymo įstaigų darbo laiką, tačiau baigiamas ne anksčiau kaip 19 val. Prireikus erdvė dirba ir savaitgaliais. Darbo laikas aiškiai matomas prie erdvės pavadinimo arba kitoje matomoje vietoje. Nustatytu laiku erdvės darbuotojas nevykdo kitų įstaigos veiklų, išskyrus išimties atvejus, kuriuos lemia, pavyzdžiui, ekstremali ar kita neeilinė situacija. 
13.13. Erdvė gali būti uždaryta ne daugiau nei 12 savaičių per metus. Dėl objektyvių priežasčių, pavyzdžiui, remonto ar paskelbtų ekstremalių situacijų šalyje šis laikas gali būti pratęsiamas. Erdvė privalo vadovautis Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo, Ignalinos rajono  savivaldybės ekstremalių situacijų operacijų centro vadovo sprendimais, Jaunimo reikalų departamento prie Socialinės apsaugos ir darbo ministerijos rekomendacijomis dėl erdvės veiklos ekstremaliosios ar nepaprastosios situacijos laikotarpiu.
13.14. Vasaros sezono metu erdvės darbuotojai, orientuodamiesi į jaunimo poreikius vasaros metu rinktis ne erdvės patalpose, dirba su jaunimu jo susibūrimo vietose ar kitose atvirajam darbui tinkančiose vietose, t. y. ne erdvės patalpose. 
13.15. Erdvė taiko įvairius jaunimo poreikius atitinkančius darbo su jaunimu metodus: mokymasis per patirtį, užsiėmimai grupėmis, diskusijos, būreliai, seminarai, individualios konsultacijos, mokymasis iš bendraamžių ir kt.
13.16. Erdvės taikomi darbo metodai papildo atvirąjį darbą su jaunimu ir neprieštarauja jo principams.
13.17. Pagal kompetenciją atvirosios krypties erdvė vykdo vaiko minimalios priežiūros priemones, numatytas Lietuvos Respublikos vaiko minimalios ir vidutinės priežiūros įstatymo 6 straipsnio 1 dalies 2 ir 4 punktuose. 
13.18. Darbas su jaunimu vykdomas vadovaujantis Atvirų jaunimo centrų aprašu, patvirtintu Lietuvos Respublikos socialinės apsaugos ir darbo ministro 2012 m. gruodžio 11 d. įsakymu Nr. A1-570 ,,Dėl Atvirų jaunimo centrų veiklos aprašo patvirtinimo“, ir Atvirųjų jaunimo centrų ir erdvių koncepcija, patvirtinta Jaunimo reikalų departamento prie Socialinės apsaugos ir darbo ministerijos direktoriaus 2010 m. balandžio 7 d. įsakymu Nr. 2V-38-(1.4) ,,Dėl Atvirųjų jaunimo centrų ir erdvių koncepcijos patvirtinimo“.
V SKYRIUS
ERDVĖS VIETA BEI PATALPOS
14. Erdvės vieta ir patalpos turi atitikti šiuos reikalavimus erdvės vietai:
14.1. Erdvė turi turėti infrastruktūrą ir įrangą, reikalingą vykdyti patrauklias erdvės lankytojams veiklas, tarp jų įrangą aktyvioms, pavyzdžiui, sporto veikloms.
14.2. Erdvė yra įsikūrusi vietos jaunimui patrauklioje vietoje netoli jaunimo susibūrimo vietų, švietimo įstaigų.
14.3. Erdvė yra lengvai surandama.
14.4. Erdvė nėra įkurta gyvenamajame daugiabučiame name.
15. Erdvės vieta ir patalpos turi atitikti šiuos reikalavimus erdvės patalpoms:
15.1. Erdvė turi turėti bent vieną patalpą darbui su jaunimu, kurioje jaunimas gali patogiai kartu leisti laiką, bendrauti.
15.2. Erdvė turi ne mažiau nei vieną atskirą patalpą administraciniam darbui, kurioje nevyksta veiklos lankytojams.
15.3. Erdvės patalpų išorėje yra lengvai įskaitoma iškaba su erdvės pavadinimu ir darbo laiku.
15.4. Erdvės patalpose įrengtas šildymas, apšvietimas, vėdinimo sistema, sanitarinės patalpos (tualetai), tiekiamas vanduo.
16. Erdvės kuriamos atlikus teorinį ir praktinį aplinkos tyrinėjimą bei jaunų žmonių situacijos tyrimą konkrečioje vietovėje, analizei pasitelkiami kiti su jaunimu dirbantys asmenys.
VI SKYRIUS
ERDVĖS FINANSINIAI IŠTEKLIAI
17. Erdvės finansiniai ištekliai valdomi vadovaujantis šiais kriterijais:
17.1. Erdvės veikla didžiąja dalimi gali būti išlaikoma iš Ignalinos rajono savivaldybės biudžeto (finansuojamas patalpų išlaikymas, komunalinės paslaugos, erdvės darbuotojų darbo užmokestis ir kt. išlaidos).
17.2. Dalis lėšų, reikalingų erdvės veikloms, gaunamos iš įvairių fondų, nacionalinių programų, finansavimo konkursų, privataus sektoriaus ar fizinių asmenų.
17.3. Dalis lėšų, reikalingų erdvės veikloms, gali būti gaunamos iš mokamų erdvės veiklų.
VII SKYRIUS
ERDVĖS VEIKLOS VIEŠINIMAS IR PRISTATYMAS
18. Erdvės veiklos viešinimas ir pristatymas vykdomas vadovaujantis šiais kriterijais:
18.1. Erdvės veikla viešinama vietos bendruomenės nariams: supažindinama su erdvės darbo tikslu, specifika ir vykdomomis veiklomis.
18.2. Erdvė yra pasiekiama el. paštu, socialiniais tinklais, mobiliojo arba fiksuoto ryšio telefonu.
18.3. Viešinant ir pristatant erdvės veiklas, nepažeidžiamas lankytojų privatumas ir prireikus yra užtikrinamas lankytojų anonimiškumas.
18.4. Erdvės lankytojai nėra įpareigojami dalyvauti erdvės veiklos viešinime ir pristatyme.
18.5. Bendravimui su jaunimu erdvė turi ir naudoja socialinių tinklų paskyrą, tačiau tai nėra vienintelis informacijos apie erdvės veiklą skelbimo būdas.
18.6. Jaunimo pritraukimas vykdomas viešinant erdvės veiklas įvairiomis priemonėmis: socialiniai tinklai, tinklaraščiai, straipsniai spaudoje, reklama viešose erdvėse, renginiai, susitikimai mokyklose, kitos darbo su jaunimu formos.
18.7. Rajone gyvenantys tėvai supažindinami su erdvės darbo tikslu, specifika ir vykdomomis veiklomis.
VIII SKYRIUS
BENDRADARBIAVIMAS IR ATSTOVAVIMAS
19. Bendradarbiavimas ir atstovavimas vykdomas vadovaujantis šiais kriterijais:
19.1. Pagrindiniai naudos gavėjai yra jaunimas ir erdvė.
19.2. Siekiant geriau pažinti esamą jaunimo situaciją ir ieškoti problemų sprendimo būdų, bendradarbiaujama su kitomis valstybinėmis, savivaldybės ir nevyriausybinėmis organizacijomis (pavyzdžiui, mokyklomis, policija, parapija, jaunimo organizacijomis, bendruomene, savivaldybės administracijos skyriais, jaunimo reikalų koordinatoriumi, tarpinstitucinio bendradarbiavimo koordinatoriumi ir kt. specialistais, vietos seniūnija, Užimtumo tarnybos prie Lietuvos Respublikos socialinės apsaugos ir darbo ministerijos Ignalinos skyriumi, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Utenos apskrities Ignalinos vaiko teisių apsaugos skyriumi ir kt.).
19.3. Bent kartą per metus erdvės darbuotojas(-ai) dalyvauja tarpžinybiniuose susitikimuose.
19.4. Siekiant kuo efektyvesnio jaunimo poreikius atitinkančio veiklų vykdymo, bendradarbiaujama su kitomis su jaunimu dirbančiomis organizacijomis.
19.5. Dalijamasi patirtimi su kitais atviraisiais jaunimo centrais ir erdvėmis ir dalyvaujama asociacijų tinklų veikloje.
19.6. Siekiant pritraukti jaunimą į erdvę ir gauti informacijos apie mažiau galimybių turintį jaunimą, bendradarbiaujama su formaliojo švietimo įstaigomis.
19.7. Siekiant keistis patirtimi, didinti veiklų vykdymo efektyvumą ir prireikus vykdyti bendras veiklas, bendradarbiaujama su užsienio šalių organizacijomis.
IX SKYRIUS
ERDVIŲ VEIKLOS KOKYBĖS PRIEŽIŪRA
20. Savivaldybės jaunimo reikalų koordinatorius, vadovaudamasis galiojančiu Atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašu, patvirtintu Jaunimo reikalų departamento prie Socialinės apsaugos ir darbo ministerijos (toliau – Jaunimo reikalų departamentas) direktoriaus 2020 m. gruodžio 10 d. įsakymu Nr. 2V-237-(1.4) „Dėl Atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašo patvirtinimo“, vizituoja Ignalinos rajono savivaldybės teritorijoje veikiančias atvirąsias jaunimo erdves, surenka informaciją apie jas ir informaciją pateikia Jaunimo reikalų departamentui. 
X SKYRIUS
BAIGIAMOSIOS NUOSTATOS
21. Šis aprašas gali būti keičiamas, pripažįstamas netekusiu galios Ignalinos rajono savivaldybės administracijos direktoriaus įsakymu.

________________

Atvirųjų jaunimo erdvių veiklos kokybės užtikrinimo aprašo 
1 priedas
___________________________________
(sudarytojo pavadinimas)
ATVIROSIOS JAUNIMO ERDVĖS (ATVIROJO DARBO SU JAUNIMU) VEIKLOS PLANAS ______ M.
202_ m. ​​​​​​​​​​​​​​​​​​​​​​​​​​​​​​​​​​​__________________ d.
I. METINIS VEIKLOS PLANAS
	Tikslas 

	Ugdyti asmenines ir socialines jaunimo kompetencijas, siekiant padėti jam aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jaunimo gyvenimo pokyčius

	Uždavinys 

	Nurodomas planuojamas vykdyti atvirojo darbo su jaunimu uždavinys, pasirinktas iš uždavinių, nurodytų Atvirojo darbo su jaunimu tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 ,,Dėl  Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“, 5 punkte:
1. Ugdyti socialinius jauno žmogaus įgūdžius, suteikti erdvę jaunam žmogui ugdytis ir individualiai augti, skatinti jį prisiimti atsakomybę įvairiose situacijose įvairiomis priemonėmis (pvz., įsitraukiant į veiklas, savanoriaujant ir pan.).
2. Užtikrinti sąlygas jaunimui socializuotis, bendrauti, atsižvelgiant į jaunimo poreikius ir tai, kas jam svarbu (atsipalaidavimas, kalbėjimasis svarbiais klausimais, buvimas bendraamžių grupėje); jaunimo kasdienybę aptarti jam priimtiniausiu būdu.
3. Sudaryti galimybes prasmingai praleisti laisvalaikį.
4. Vykdyti pirminę tabako, alkoholio, kitų psichotropinių medžiagų vartojimo, nusikalstamumo prevenciją.
5. Padėti jaunimui atrasti ir įsivardyti savo privalumus ir gebėjimus.
6. Skatinti jaunimo savarankiškumą, kūrybiškumą, padėti jam įgyvendinti savo idėjas ir tikslus.
7. Individualiai konsultuoti ir informuoti į įvairias problemines situacijas patekusį jaunimą, padėti jam spręsti problemas.
8. Įtraukti į veiklas socialinę atskirtį patiriančius ir mažiau galimybių turinčius jaunus žmones.

	Uždavinio kokybiniai rezultatai
	Uždavinio kiekybiniai rezultatai

	Taikomų darbo su jaunimu metodų įvairovė
	
	Bendras lankytojų skaičius
	

	Veiklos vykdomos atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais
	
	Unikalių lankytojų skaičius
	

	Jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius
	
	Iš unikalių lankytojų skaičiaus, mažiau galimybių turinčio jaunimo skaičius
	

	Sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties
	
	Kitas (pasirinktas) Atvirojo darbo su jaunimu tvarkos aprašo 7–8 punktuose nurodytas kiekybinis rodiklis
	

	Sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją
	
	Kitas (pasirinktas) Atvirojo darbo su jaunimu tvarkos aprašo 7– 8 punktuose nurodytas kiekybinis rodiklis
	

	Teikiamų paslaugų, padėsiančių socialinę atskirtį patiriančiam jaunimui reintegruotis / integruotis į darbo rinką ir (ar) švietimo sistemą, visuomeninį gyvenimą, įvairovė
	
	Kitas (pasirinktas) Atvirojo darbo su jaunimu tvarkos aprašo 7–8 punktuose nurodytas kiekybinis rodiklis
	

	Veiklos, taikomi metodai, lėšų pritraukimas ir panaudojimas ketvirčiais (Eur)
Aprašykite veiklas, įvardykite metodus, padedančius įvykdyti pasirinktą uždavinį

	Eil. Nr. 
	Veikla 
	Metodai 
	Ketvirtis 
	Planuojamos lėšos (Eur) (nurodyti ketvirčiais)

	1.
	
	
	□
	□
	□
	□
	
	
	
	

	2.
	
	
	□
	□
	□
	□
	
	
	
	

	3.
	
	
	□
	□
	□
	□
	
	
	
	

	4.
	
	
	□
	□
	□
	□
	
	
	
	

	
	
	
	
	


_______________
Atvirųjų jaunimo erdvių veiklos kokybės užtikrinimo aprašo 

2 priedas

(Atvirosios jaunimo erdvės veiklos plano forma)
ATVIROSIOS JAUNIMO ERDVĖS (ATVIROJO DARBO SU JAUNIMU) VEIKLOS PLANAS _____–______ M.
I. TREJŲ METŲ VEIKLOS PLANAS
	Tikslas
	Uždaviniai
	Uždavinio kokybinis rezultatas
	Uždavinio kiekybinis rezultatas
	Poreikis (kiek kartų, kaip dažnai ir (ar) reguliariai numatomi užsiėmimai)

	
	
	
	I metai
	II metai
	III metai
	

	Pvz., organizuoti ir užtikrinti kokybišką darbą su jaunimu
	Pvz., individualus darbas su jaunimu
	Pvz., suteikta individuali pagalba, jaunuoliai labiau pasitiki savimi
	
	
	
	Pvz., nuolat, pagal poreikį

	
	Pvz., grupinių užsiėmimų organizavimas jaunuolių poreikius atitinkančiomis temomis
	Pvz., pagerės tarpusavio santykiai, atsiras geresni bendravimo ir bendradarbiavimo įgūdžiai, pagerės jaunuolių socializacija, mažės agresyvaus elgesio apraiškų
	
	
	
	Pvz., ne rečiau nei du kartus per mėnesį

	
	
	Pvz., jaunuoliai nukreipti savanoriauti ar įsitraukti į kitas veiklas
	
	
	
	Pvz., pagal poreikį

	
	Pvz., kassavaitinių susirinkimų organizavimas
	Pvz., darbuotojai geba planuoti savo veiklą ir atliepia jaunuolių poreikius
	
	
	
	Pvz., kartą per savaitę

	
	
	Pvz., kokybiškesnių paslaugų teikimas – darbuotojai geba įvertinti savo darbą, komandoje nuolat reflektuodami
	
	
	
	Pvz., ne mažiau kaip du kartus per metus vienam darbuotojui

	
	Pvz., darbuotojų kompetencijų kėlimas
	Pvz., atsakomybių pasidalijimas
	
	
	
	Pvz., nuolat, pagal poreikį

	
	Pvz., kosmetinis patalpų atnaujinimas
	Pvz., jaunuolių poreikiams pritaikytos patalpos saugiai leisti laisvalaikį, būti, kurti
	
	
	
	Pvz., kartą per 3 metus

	
	Pvz., efektyvus resursų naudojimas
	Pvz., padengtos telefono ryšio, interneto paslaugos jaunimo darbuotojams kokybiškam darbui su jaunimu
	
	
	
	Pvz., nuolat

	
	Pvz., projektinių veiklų rašymas
	Pvz., pritraukta papildomų lėšų jaunuolių veikloms įgyvendinti
	
	
	
	Pvz., kas pusmetį

	
	Pvz., organizuojami susitikimai su partneriais dėl bendrai vykdomų veiklų
	Pvz., stiprinamas ryšys su partneriais, teikiamos kokybiškesnės paslaugos
	
	
	
	Pvz., kas ketvirtį


Trejų metų veiklos plano sudedamoji dalis – erdvės veiklos rodikliai (rodikliai turi būti suderinti su aprašo 7–8 punktuose nurodytais rodikliais)
1 lentelė
	Eil. Nr.
	Veiklos rodiklis
	Veiklos rodiklių reikšmės metų pabaigoje

	
	
	I metai
	II metai
	III metai

	1.
	Bendras lankytojų skaičius
	
	
	

	2.
	Unikalių lankytojų skaičius*
	
	
	

	3.
	Iš unikalių lankytojų skaičiaus – mažiau galimybių turinčio jaunimo skaičius
	
	
	

	4.
	Individualių konsultacijų skaičius
	
	
	

	5.
	Susitikimų su jaunų žmonių tėvais, rūpintojais, globėjais, kitais atstovais skaičius
	
	
	

	6.
	Jaunimo inicijuotų ir (ar) suorganizuotų veiklų skaičius
	
	
	

	7.
	Organizacijos vykdomų viešinimo veiklų, skirtų lankytojams pritraukti, skaičius
	
	
	

	8.
	Įgyvendintų projektų, į kuriuos buvo įtrauktas jaunimas, skaičius
	
	
	

	9.
	Numatomų gauti ir (ar) gautų lėšų veikloms vykdyti suma ir šaltiniai
	
	
	


* Unikalių lankytojų skaičius pagal amžių (amžiaus grupes) ir lytį nurodomi 2 lentelėje
                                                                                                                                                                               2 lentelė
	Unikalių lankytojų skaičius pagal amžių (amžiaus grupes):  
	
	Unikalių lankytojų skaičius pagal lytį:  

	
	
	Merginos 
	Vaikinai 

	Dalyvių iki 14 m. skaičius
	
	
	

	Dalyvių nuo 14 iki 18 m. skaičius
	
	
	

	Dalyvių nuo 19 iki 23 m. skaičius
	
	
	

	Dalyvių nuo 24 iki 29 m. skaičius
	
	
	


	Tvirtinama atvirosios jaunimo erdvės / įstaigos vadovo (-ės):
	
	Data
	
	Suderinta su jaunimo reikalų koordinatoriumi
	
	Data
	

	Papildomi komentarai
(jei yra)
	
	Papildomi komentarai
(jei yra)
	


___________________________________

